নারায়ণগঞ্জ, ২৭ জুন (শীর্ষ নিউজ ডটকম): নারায়ণগঞ্জের আড়াইহাজারে ডাকাতেরা নগদ ৭০ হাজার টাকা ও ৫টি মোবাইল সেটসহ লক্ষাধিক টাকার মালামাল লুট করেছে। এ সময় ডাকাতদের হামলায় ৩ জন আহত হয়েছে। রোববার রাতে উপজেলার বগাদী এলাকায় এ ঘটনা ঘটে।   আহত মোস্তফা জানান, আড়াইহাজার থেকে বেবিট্যাক্সিযোগে বাড়ি ফেরার পথে একদল ডাকাত এলাপাতাড়ি যাত্রীদেরকে পিটিয়ে ও ধারালো অস্ত্রের মুখে জিম্মি করে তাদের সঙ্গে থাকা ৭০ হাজার টাকা লুট করে। এতে মোস্তফা কামাল (৩২) ও  ইছব আলী (১৪) ও বেবিট্যাক্সি চালক তাইজুল ইসলাম (২৫) আহত হয়। আহতদেরকে প্রাথমিক চিকিৎসা দেয়া হয়েছে।  (শীর্ষ নিউজ ডটকম/প্রতিনিধি/ওআর/শাসি/১৯.২৯ ঘ.)